stanford-oval/wikipedia huggingface dataset:
บงกช คงมาลัย
ผลงาน > ภาพยนตร์

| ปีพ> ศ. | เรื่อง | รับบทเป็น | แสดงคู่กับ |
| --- | --- | --- | --- |
| 2543 | บางระจัน | อีสา | วินัย ไกรบุตร |
| 2545 | ขุนแผน | วันทอง/พิมพิลาไลย | วัชระ ตังคะประเสริฐ |
| 2547 | ไอ้ฟัก | สมทรง | ปิติศักดิ์ เยาวนานนท์ |
| 2547 | เอ็กซ์แมน แฟนพันธุ์เอ็กซ์ | จ๋า | ลีโอ พุฒ |
| 2548 | ซุ้มมือปืน | ชบา | ฉัตรชัย เปล่งพานิช/ศรัณยู วงศ์กระจ่าง/สันติสุข พรหมศิริ/ปิติศักดิ์ เยาวนานนท์ |
| 2548 | คนเห็นผี 10 | ผีหญิงสาว | เรย์ แมคโดนัลด์ |
| 2548 | ต้มยำกุ้ง | ปลา | ทัชชกร (จา พนม) ยีรัมย์ |
| 2549 | ไฉไล | กุหลาบ | กฤษณ์ ศรีภูมิเศรษฐ์ |
| 2549 | อำมหิต...พิศวาส | แพรว | ศรัณยู วงศ์กระจ่าง |
| 2551 | เทวดาท่าจะเท่ง | ฟ้า | เท่ง เถิดเทิง |
| 2551 | คนไฟลุก | โมนา | ชลัฏ ณ สงขลา |
| 2553 | ดวงอันตราย | นุ้ย | มณฑล จิรา |
| 2555 | แม่นาค 3D | นาค | รังสิโรจน์ พันธุ์เพ็ง |
| 2555 | ปล้นนะยะ 2 อั๊ยยยย่ะ | ปู | ธนา สุทธิกมล/สมชาย เข็มกลัด |
| 2556 | จันดารา ปฐมบท | วาด/วาด | ทวีศักดิ์ ธนานันท์/ทวีศักดิ์ ธนานันท์ |
| 2556 | จันดารา ปัจฉิมบท | วาด/วาด | ทวีศักดิ์ ธนานันท์/ทวีศักดิ์ ธนานันท์ |
| 2556 | นางฟ้า | เฟิร์น | ชลัฏ ณ สงขลา |
ผลงาน > ละครโทรทัศน์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2540 | ซุ้มสะบันงา | กุ้ง | ช่อง 7 |
| 2542 | ลูกแม่ | ไหม | ช่อง 7 |
| 2545 | นิราศสองภพ | บัวบุษยา | ช่อง 3 |
| 2547 | เสน่ห์จันทร์ | เสน่ห์จันทร์ นฤบดินทร์ | ช่อง 5 |
| 2547 | รักแผลงฤทธิ์ | พุก บายศรี | ช่อง 3 |
| 2554 |  เฮฮาหน้าซอย | แก้ว | ช่อง 7 |
| 2555 | สาวน้อย | มารศรี | ช่อง 9 |
| 2560 | ศรีอโยธยา | เจ้าจอมมารดาเจ้าหญิงปราง | ช่อง TRUE4U |
| 2562 | ศรีอโยธยา 2 | เจ้าจอมมารดาเจ้าหญิงปราง | ช่อง TRUE4U |
| 2565 | เมียหลวง | ดร.วิกันดา พันธ์ภากร (วิ) | WeTV ช่อง 8 |
ผลงาน > มิวสิกวิดีโอ

ก้มหน้ายอมอาย ของ พาเมล่า เบาว์เด้นท์ (2543)
ขอเลวแค่นี้ ของ ปาน ธนพร (2545)
รักแท้แพ้ใกล้ชิด ของ ปาน ธนพร (2545)
เธอเป็นแฟนฉันแล้ว ของ กะลา (2546)
ผู้หญิงนิสัยไม่ดี ของ วงพิงค์ (2550)
ไม่เคยลืม ของ เคลิ้ม (2553)
ผลงาน > เพลง

จะบอกก็ไม่บอก (ประกอบละครเรื่อง รักแผลงฤทธิ์)
ผลงาน > ผลงานกำกับ

| ปีพ> ศ. | ชื่อเรื่อง | ร่วมด้วย |
| --- | --- | --- |
| 2552 | ปายอินเลิฟ | ปรัชญา ปิ่นแก้ว, ธนิตย์ จิตนุกูล, ศักดิ์ชาย ดีนาน, ดุลยสิทธิ์ นิยมกุล, บัณฑิต ทองดี, ฐิติพงษ์ใช้สติ |
| 2556 | นางฟ้า | วิโรจน์ ศรีสิทธ์เสรีอมร |
| 2561 | "Sad Beauty" เพื่อนฉัน...ฝันสลาย |  |
รางวัล

รางวัลพระราชทานพระสุรัสวดี ครั้งที่ 24 ประจำปี พ.ศ. 2543 ตุ๊กตาเงินดาวรุ่งฝ่ายหญิง จาก บางระจัน
รางวัลชาวพุทธตัวอย่าง
เข้าชิง รางวัลโทรทัศน์ทองคำ ครั้งที่ 27 นักแสดงสมทบหญิงดีเด่น จากละครเรื่อง สาวน้อย
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)
ศรายุทธิ์ ใจหลัก

| ศรายุทธิ์ ใจหลัก |
| --- | --- |

เลขาธิการพรรคประชาชน
อยู่ในวาระ
เริ่มดำรงตำแหน่ง  9 สิงหาคม พ.ศ. 2567 (207 วัน)
ก่อนหน้า: โดยนิตินัย:   กฤติน นิธิเบญญากร (พรรคถิ่นกาขาวชาววิไล) โดยพฤตินัย:   อภิชาติ ศิริสุนทร (พรรคก้าวไกล)
 
ข้อมูลส่วนบุคคล
เกิด: 12 ธันวาคม พ.ศ. 2522 (45 ปี) เขตดอนเมือง กรุงเทพมหานคร
พรรคการเมือง: อนาคตใหม่ (2561–2563) ก้าวไกล (2563–2567) ประชาชน (2567–ปัจจุบัน)
ชื่อเล่น: ติ่ง

ศรายุทธิ์ ใจหลัก (เกิด 12 ธันวาคม พ.ศ. 2522) ชื่อเล่น ติ่ง เป็นเลขาธิการพรรคประชาชน อดีตผู้อำนวยการพรรคอนาคตใหม่และพรรคก้าวไกล
ประวัติ

ศรายุทธิ์ เกิดเมื่อวันที่ 12 ธันวาคม พ.ศ. 2522 ที่เขตดอนเมือง กรุงเทพมหานคร ก่อนไปเติบโตที่จังหวัดพังงา สำเร็จการศึกษาระดับมัธยมศึกษา จากโรงเรียนเตรียมอุดมศึกษา กรุงเทพมหานคร และสำเร็จการศึกษาระดับปริญญาตรี วิศวกรรมชลประทาน จากมหาวิทยาลัยเกษตรศาสตร์ และมีธุรกิจสวนยางอยู่ในประเทศลาว
การทำงาน

ศรายุทธิ์เป็นอดีตเลขาธิการสหพันธ์นิสิตนักศึกษาแห่งประเทศไทย (สนนท.) ในช่วงปี พ.ศ. 2543 เป็นเพื่อนสนิทร่วมอุดมการณ์กับธนาธร จึงรุ่งเรืองกิจ และชัยธวัช ตุลาธน ร่วมทำกิจกรรมนอกรั้วมหาวิทยาลัยจาก 3 สถาบันการศึกษาในขณะนั้น คือ จุฬาลงกรณ์มหาวิทยาลัย มหาวิทยาลัยธรรมศาสตร์ และมหาวิทยาลัยเกษตรศาสตร์
การทำงาน > งานการเมือง

ต่อมาในช่วงปี พ.ศ. 2560 มีการรวมตัวกันก่อตั้งพรรคอนาคตใหม่ โดยกลุ่มเพื่อนที่มีแนวคิดและจุดยืนทางการเมืองเดียวกัน โดยจุดเริ่มต้นของการก่อตั้งพรรคอนาคตใหม่ เริ่มจากธนาธรเป็นหัวหน้าพรรค ชัยธวัชเป็นรองเลขาธิการ ส่วนศรายุทธิ์เป็นผู้อำนวยการพรรค และรับตำแหน่งนี้เรื่อยมาจนถึงยุคพรรคก้าวไกล โดยในยุคพรรคก้าวไกล ศรายุทธิ์เคยเป็นผู้ถือหุ้นใหญ่ จำนวน 74.6503% ในบริษัท สเปกเตอร์ ซี จำกัด ซึ่งมีบทบาทสำคัญในการผลิตสื่อ กราฟฟิก ภาพประกอบ หรือคลิปวีดีโอจำนวนมาก ให้พรรคก้าวไกลนำไปใช้ประกอบการหาเสียงในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ก่อนที่ศรายุทธิ์จะจำหน่ายหุ้นทั้งหมดออกในภายหลัง
ต่อมาในปี พ.ศ. 2567 ภายหลังพรรคก้าวไกลถูกศาลรัฐธรรมนูญวินิจฉัยยุบพรรคจากคดียุบพรรคการเมือง พ.ศ. 2567 ศรายุทธิ์จึงย้ายมาสังกัดพรรคประชาชน และได้รับเลือกให้เป็นเลขาธิการพรรค
อือโรปาปา

"อือโรปาปา" (ดัตช์: Europapa; ˈøːroːˌpɑpaː; แปลว่า ปะป๊ายุโรป) เป็นเพลงโดยนักดนตรีชาวดัตช์ โยสต์ เคลน์ เขาบรรยายเพลงนี้ว่าเป็น "เพลงที่มีความเป็นดัตช์มาก ๆ" ในลักษณะดนตรียุคคริสตทศวรรษ 1990 เขาแต่งเพลงนี้ร่วมกับนักประพันธ์เพลงอีกหกคน และปล่อยในวันที่ 29 กุมภาพันธ์ 2024 ด้วยตนเอง เพลงนี้เป็นตัวแทนประเทศเนเธอร์แลนด์ในการประกวดเพลงยูโรวิชันปี 2024 แต่ถูกตัดสิทธิ์หลังโยสต์ถูกข้อกล่าวหาว่าทำการข่มขู่โดยมิชอบด้วยกฎหมายต่อทีมงานฝ่ายผลิตของการแข่งขัน
"อือโรปาปา" ประพันธ์ทำนองโดยเพาล์ เอ็ลชคัต, ท็อยน์ เดอ ครุยฟ์ (ทันทูบีตส์), ทียเมิน เมลีสซันต์ (Thijmen Melissant) และ ดีลัน ฟัน เดล (Dylan van Dael) แต่งคำร้องโดยเคลน์, ดอนนี เอลเลอสตรึม (มาราดอนนี) และ ทิม ฮาร์ส เคลน์ระบุว่าเพลงนี้เป็นดั่งบทกวีสรรเสริญต่อยุโรป และเป็นจดหมายถึงบิดาผู้ล่วงลับของเขาซึ่งสอนให้เขาเชื่อในโลกซึ่งไร้พรมแดน
เพลงนี้สร้างสถิติเป็นเพลงที่มีการสตรีมมากที่สุดในหนึ่งวันในประเทศเนเธอร์แลนด์บนแพลตฟอร์มสปอติฟาย และติดท็อป 5 ในอันดับเพลงของ 10 ประเทศ อีกทั้งเป็นเพลงที่มียอดสตรีมมากที่สุดทั่วโลกจากยูโรวิชันปีนั้น ทั้งบนสปอทีฟาย และยูทูบ
ชาร์ต

| ชาร์ต (2024) | ตำแหน่ง สูงสุด |
| --- | --- |
ออสเตรีย (Ö3 ออสเตรีย ท็อป 40): 5
เบลเยียม (อัลตราท็อป 50 แฟลนเดอส์): 1
เบลเยียม (อัลตราท็อป 50 วัลโลเนีย): 31
โครเอเชีย (บิลบอร์ด): 3
Czech Republic (Singles Digitál Top 100): 33
เดนมาร์ก (ทราคลิสเทิน): 36
Finland (Suomen virallinen lista): 2
Germany (Official German Charts): 13
โกลบอล 200 (บิลบอร์ด): 51
กรีซอินเทอร์เนชันนอล (IFPI): 6
ไอซ์แลนด์ (Plötutíðindi): 6
Ireland (IRMA): 22
ลัตเวีย (LAIPA): 1
ลิธัวเนีย (AGATA): 1
ลักเซมบวร์ก (บิลบอร์ด): 7
Netherlands (Dutch Top 40): 1
Netherlands (Single Top 100): 1
นิวซีแลนด์ฮ็อตซิงเกิลส์ (RMNZ): 17
นอร์เวย์ (VG-lista): 17
โปแลนด์ (โปลิชสตรีมมิงท็อป 100): 14
Portugal (AFP): 79
Slovakia (Singles Digitál Top 100): 43
สเปน (PROMUSICAE): 60
Sweden (Sverigetopplistan): 4
Switzerland (Schweizer Hitparade): 12
UK Singles (OCC): 37
UK Dance (OCC): 10
UK Indie (OCC): 6
สหรัฐ ฮ็อตดานซ์/อิเล็กทรอนิกส์ (บิลบอร์ด): 14
สหรัฐ ยอดขายเพลงดิจิทอลทั่วโลก (บิลบอร์ด): 2
กวอกโห่วทาวเวอร์

| กว่อกโห่วทาวเวอร์ |
| --- | --- |
ภาพถ่ายปี 2018
th
สถิติความสูง
เป็นสิ่งก่อสร้างที่สูงที่สุดในสิงคโปร์ ตั้งแต่ 2016[I]
ก่อนหน้านี้: วันรัฟเฟิลส์เพลส; ยูโอบีพลาซา; เรพับลิกพลาซา
ข้อมูลทั่วไป
ประเภท: สำนักงาน ที่อยู่อาศัย โรงแรม
สถาปัตยกรรม: คอนเทมพอรารีมอเดิร์น
ที่ตั้ง: ตันจวปาการ์ ซีบีดี ประเทศสิงคโปร์
ที่อยู่: 1 ถนนวอลลิค ประเทศสิงคโปร์ 078881
พิกัด: 1°16′37.560″N 103°50′45.960″E﻿ / ﻿1.27710000°N 103.84610000°E﻿ / 1.27710000; 103.84610000
เริ่มสร้าง: 2013
แล้วเสร็จ: 2016
ความสูง: 290 m (950 ft)
ข้อมูลทางเทคนิค
จำนวนชั้น: 65
พื้นที่แต่ละชั้น: 158,000 m2 (1,700,000 sq ft)
ลิฟต์: 45
การออกแบบและการก่อสร้าง
สถาปนิก: อาคีเท็กส์ 61; สกิดมอร์ โอวิงส์ แอนด์ แมริลส์
ผู้พัฒนาโครงการ: กวอกโห่วแลนด์ ลิมิเต็ด
วิศวกรโครงสร้าง: อารูพกรุ๊ป
ผู้รับเหมาก่อสร้าง: ซัมซุงซีแอนด์ที
เว็บไซต์
guocotower.com
อ้างอิง

กวอกโห่วทาวเวอร์ (อังกฤษ: Guoco Tower) เป็นตึกระฟ้ามิกซ์ยูสในตันจงปาการ์ เขตดาวน์ทาวน์คอร์ของประเทศสิงคโปร์ ด้วยความสูง 290 m (950 ft) ในปัจจุบันถือเป็นอาคารที่สูงที่สุดในประเทศสิงคโปร์ ทำลายสถิติเดิมของยูโอบีพลาซา, วันรัฟเฟิลส์เพลส และ เรพับลิกพลาซา ที่ครองตำแหน่งมากว่า 20 ปี
ภูมิหลัง

เดิมทีอาคารมีชื่อว่า ตันจงปาการ์เซ็นเตอร์ (Tanjong Pagar Centre) เป็นอาคารความสูง 65 ชั้น ขนาด 1.7 ล้านตารางฟุต พัฒนาโดยบริษัทสัญชาติฮ่องกง กวอกโห่วแลนด์ (GuocoLand; 國浩) ออกแบบโดยสกิดมอร์ โอวิงส์ แอนด์ แมริล ปัจจุบันเป็นที่ตั้งของสำนักงานใหญ่ของกอกโห่วแลนด์ในสงิคโปร์ และเป็นตึกระฟ้าแห่งเดียวในประเทศที่เกินความสูงที่รัฐบาลกำหนดไว้ที่ 280 เมตร บนอาคารมีสวนดาดฟ้า, อะพาร์ตเมนต์ในชื่อวอลลิคเรสซิเดนส์ (Wallich Residence) และโรงแรมโดยเครือโซฟีเทล
อาคารได้รับรางวัลเวิลด์อาคีเท็กเชอร์นิวส์มิกซ์ยูส ในหมวดหมู่ฟิวเชอร์โปรเจ็กต์ ประจำปี 2014
ผู้อยู่อาศัยที่มีชื่อเสียง

ในปี 2019 นักออกแบบชาวอังกฤษ เจมส์ ไดสัน ซื้อเพนต์เฮาส์สามห้องคู่ขนาด 21,108 ตารางฟุต (1,961.0 ตารางเมตร) บนยอดอาคาร ด้วยราคา £43 ล้าน (US$52.8 ล้าน) ก่อนที่เขาจะขายต่อในปี 2020 ด้วยราคา £36 ล้าน ให้กับนักธุรกิจชาวจีน-อเมริกัน เลียว โคกวาน
เทศบาลนครปากเกร็ด

บทความนี้เกี่ยวกับเทศบาลนคร สำหรับความหมายอื่น ดูที่ ปากเกร็ด (แก้ความกำกวม)
| เทศบาลนครปากเกร็ด |
| --- | --- |
เทศบาลนคร
 จากซ้ายบนไปล่างขวา: สะพานพระราม 4, ภาพถ่ายทางอากาศ, มหาวิทยาลัยสุโขทัยธรรมาธิราช, อิมแพ็ค เมืองทองธานี และท่าเรือปากเกร็ด
   ตรา

ทน.ปากเกร็ดที่ตั้งสำนักงานเทศบาลนครปากเกร็ดแสดงแผนที่จังหวัดนนทบุรีทน.ปากเกร็ดทน.ปากเกร็ด (ประเทศไทย)แสดงแผนที่ประเทศไทย
พิกัด: 13°54′44.4″N 100°29′52.3″E﻿ / ﻿13.912333°N 100.497861°E﻿ / 13.912333; 100.497861
ประเทศ:  ไทย
จังหวัด: นนทบุรี
อำเภอ: ปากเกร็ด
จัดตั้ง:    • 31 สิงหาคม 2498 (สุขาภิบาลปากเกร็ด)   • 1 มกราคม 2535 (ทต.ปากเกร็ด)   • 5 กุมภาพันธ์ 2539 (ทม.ปากเกร็ด)   • 20 เมษายน 2543 (ทน.ปากเกร็ด) 
การปกครอง
 • นายกเทศมนตรี: วิชัย บรรดาศักดิ์
พื้นที่
 • ทั้งหมด: 36.04 ตร.กม. (13.92 ตร.ไมล์)
ประชากร (2563)
 • ทั้งหมด: 189,458 คน
 • ความหนาแน่น: 5,256.88 คน/ตร.กม. (13,615.3 คน/ตร.ไมล์)
รหัส อปท.: 03120601
ที่อยู่ สำนักงาน: เลขที่ 1 หมู่ที่ 5 ถนนแจ้งวัฒนะ ตำบลปากเกร็ด อำเภอปากเกร็ด จังหวัดนนทบุรี 11120
เว็บไซต์: www.pakkretcity.go.th
 ส่วนหนึ่งของสารานุกรมประเทศไทย
เทศบาลนครปากเกร็ด เป็นเทศบาลนครขนาดใหญ่ ตั้งอยู่ทางฝั่งตะวันออกของแม่น้ำเจ้าพระยา ในอำเภอปากเกร็ด จังหวัดนนทบุรี ครอบคลุมพื้นที่ 5 ตำบล คือ ตำบลปากเกร็ด ตำบลบางตลาด ตำบลคลองเกลือ ตำบลบางพูด และตำบลบ้านใหม่ ติดต่อกับกรุงเทพมหานครทางทิศตะวันออก และเทศบาลนครนนทบุรีทางทิศใต้ มีประชากรทั้งหมดประมาณ 180,000 คน ทำให้ปากเกร็ดเป็นเทศบาลนครที่มีประชากรมากที่สุดเป็นอันดับ 2 ของประเทศไทย รองจากเทศบาลนครนนทบุรี
สภาพพื้นที่ในเขตเทศบาลเดิมเป็นพื้นที่เกษตรกรรม แต่ในปัจจุบันได้เปลี่ยนสภาพเป็นที่รองรับการขยายตัวเป็นที่พักอาศัย อุตสาหกรรม ห้างสรรพสินค้า โรงภาพยนตร์ ซูเปอร์มาร์เก็ต และหน่วยงานราชการส่วนกลาง เนื่องมาจากการขยายตัวของเขตเมืองของกรุงเทพมหานคร
ประวัติ

เดิมท้องที่เทศบาลนครปากเกร็ดมีฐานะเป็นสุขาภิบาล เรียกว่า สุขาภิบาลปากเกร็ด จัดตั้งขึ้นโดยประกาศกระทรวงมหาดไทยเมื่อวันที่ 31 สิงหาคม พ.ศ. 2498 รวมเวลาการเป็นสุขาภิบาล 36 ปี 4 เดือน โดยมีพื้นที่ครอบคลุมพื้นที่ริมฝั่งแม่น้ำเจ้าพระยาฝั่งตะวันออกทั้งหมดใน 5 ตำบล 34 หมู่บ้าน และด้วยความเจริญที่เข้ามาอย่างรวดเร็วพื้นที่การเกษตรจึงได้แปรเปลี่ยนเป็นที่อยู่อาศัย ประกอบกับนโยบายของจังหวัดนนทบุรีในช่วงปี พ.ศ. 2535 สุขาภิบาลปากเกร็ดจึงได้รับการจัดตั้งเป็น เทศบาลตำบลปากเกร็ด ตามพระราชกฤษฎีกาจัดตั้งเทศบาลตำบลปากเกร็ด อำเภอปากเกร็ด จังหวัดนนทบุรี ซึ่งประกาศในราชกิจจานุเบกษา เล่มที่ 108 ตอนที่ 245 ลงวันที่ 31 ธันวาคม พ.ศ. 2534 มีผลบังคับใช้ตั้งแต่วันที่ 1 มกราคม พ.ศ. 2535
หลังจากที่สุขาภิบาลปากเกร็ดได้รับการยกฐานะเป็นเทศบาลตำบลปากเกร็ด ได้เพียง 3 ปีเศษ เทศบาลตำบลปากเกร็ดจึงได้รับการเปลี่ยนแปลงฐานะเป็น เทศบาลเมืองปากเกร็ด ทั้งนี้เนื่องจากสภาพความเจริญของพื้นที่และจำนวนประชากรตลอดจนรายได้ในการพัฒนาท้องถิ่น เป็นไปตามหลักเกณฑ์ของกระทรวงมหาดไทย ประกอบกับคณะเทศมนตรีมีนโยบายในการขยายการพัฒนาของเทศบาลให้สอดคล้องกับสภาพข้อเท็จจริงของเมืองที่ต้องการองค์การที่มีศักยภาพในการบริหารเพิ่มขึ้น เทศบาลตำบลปากเกร็ดจึงได้รับการเปลี่ยนแปลงฐานะเป็นเทศบาลเมืองปากเกร็ด ตามพระราชกฤษฎีกาจัดตั้งเทศบาลเมืองปากเกร็ด อำเภอปากเกร็ด จังหวัดนนทบุรี ซึ่งประกาศในราชกิจจานุเบกษา เล่มที่ 112 ตอนที่ 32 ก ลงวันที่ 8 สิงหาคม พ.ศ. 2538 ซึ่งมีผลบังคับใช้มาตั้งแต่วันที่ 5 กุมภาพันธ์ พ.ศ. 2539
ด้วยศักยภาพของเมืองปากเกร็ดนั้นมีความพร้อมเพียงพอในการที่จะเปลี่ยนแปลงฐานะเป็นเทศบาลนครได้ ประกอบกับกระแสนโยบายในการกระจายอำนาจและการยกฐานะสุขาภิบาลทั่วประเทศเป็นเทศบาลตำบล คณะผู้บริหารเทศบาลเมืองปากเกร็ดจึงได้พิจารณาเปลี่ยนแปลงฐานะของเทศบาลเมืองปากเกร็ดอีกครั้งเป็น เทศบาลนครปากเกร็ด นับว่าจังหวัดนนทบุรีเป็นหนึ่งในจังหวัดในประเทศที่มีเทศบาลนคร ถึง 2 แห่ง (อีกจังหวัดคือจังหวัดสงขลาและจังหวัดสมุทรสาคร) อันแสดงให้เห็นถึงความพร้อมขององค์กรในการเห็นถึงความสำคัญขององค์กรปกครองส่วนท้องถิ่นที่เป็นหน่วยงานซึ่งใกล้ชิดกับประชาชนมากที่สุด จะได้บริหารงานเพื่อประชาชนได้อย่างมีประสิทธิภาพ
ปัจจุบัน พื้นที่นี้มีความหนาแน่นมากกว่าบางเขตของกรุงเทพมหานคร มีสิ่งอำนวยความสะดวกที่ทันสมัยเทียบเท่าตัวอำเภอเมืองนนทบุรี เช่น หน่วยงานราชการ ห้างสรรพสินค้า โรงภาพยนตร์ ศูนย์แสดงสินค้าและการประชุมซึ่งมีอยู่ที่อิมแพ็ค เมืองทองธานี มหาวิทยาลัยในกำกับของรัฐ โรงเรียนนานาชาติ คอนโดมิเนียม ถนนบอนด์ซึ่งจำลองมาจากต่างประเทศ, สวนสมเด็จพระศรีนครินทร์สำหรับพักผ่อนหย่อนใจ อีกทั้งแม่น้ำ 2 สาย คือแม่น้ำเจ้าพระยาและแม่น้ำลัดเกร็ด และการเดินทางเข้าสู่กรุงเทพมหานครก็มีความสะดวก เพราะมีอาณาเขตติดต่อกัน
ภูมิศาสตร์ > ที่ตั้งและอาณาเขต

เขตเทศบาลนครปากเกร็ดครอบคลุมพื้นที่ตำบลปากเกร็ด ตำบลบางตลาด ตำบลคลองเกลือ ตำบลบางพูด และตำบลบ้านใหม่ รวม 5 ตำบล 34 หมู่บ้าน มีพื้นที่ทั้งหมด 36.04 ตารางกิโลเมตรหรือ 22,525 ไร่ มีอาณาเขตติดต่อกับเขตองค์กรปกครองส่วนท้องถิ่นข้างเคียงดังนี้
ทิศเหนือ ติดต่อกับเขตเทศบาลตำบลบ้านใหม่ (อำเภอเมืองปทุมธานี จังหวัดปทุมธานี) มีคลองบ้านใหม่ตลาดเนื้อเป็นเส้นแบ่งเขต
ทิศตะวันออก ติดต่อกับกรุงเทพมหานคร มีคลองประปาเป็นเส้นแบ่งเขต
ทิศใต้ ติดต่อกับเขตเทศบาลนครนนทบุรี (อำเภอเมืองนนทบุรี) มีคลองบางตลาดเป็นเส้นแบ่งเขต
ทิศตะวันตก ติดต่อกับเขตองค์การบริหารส่วนตำบลท่าอิฐ เขตองค์การบริหารส่วนตำบลเกาะเกร็ด เขตองค์การบริหารส่วนตำบลบางตะไนย์ (อำเภอปากเกร็ด) เขตเทศบาลเมืองบางคูวัด และเขตเทศบาลตำบลบางขะแยง (อำเภอเมืองปทุมธานี) มีแม่น้ำเจ้าพระยาและแม่น้ำลัดเกร็ดเป็นเส้นแบ่งเขต
ภูมิศาสตร์ > ลักษณะภูมิประเทศ

สภาพพื้นที่เทศบาลนครปากเกร็ด เป็นที่ราบลุ่มแม่น้ำเจ้าพระยา เหมาะแก่การเกษตร เช่น การทำสวนผลไม้ ผลไม้ที่ลือชื่อ คือ ทุเรียน ส้มโอ มังคุด กล้วยน้ำว้า แต่เนื่องจากเทศบาลนครปากเกร็ดมีความเจริญมีอาณาเขตติดต่อกับกรุงเทพมหานคร มีเส้นทางการคมนาคมที่สะดวก สามารถเดินทางได้ทั้งทางบกและทางน้ำ พื้นที่เกือบทั้งหมดจึงแปรสภาพจากการเกษตรไปเป็นการจัดสรรที่ดินเพื่อการอยู่อาศัย อาคารพาณิชย์ประกอบธุรกิจและการลงทุน โดยเฉพาะกิจการบ้านจัดสรรและอาคารสำนักงานสูง ๆ
สภาพภูมิประเทศส่วนใหญ่ยังคงมีคลองสาธารณะเชื่อมต่อในพื้นที่หลายสายและเป็นจุดระบายน้ำจากพื้นที่ลงสู่แม่น้ำเจ้าพระยา และจากการที่มีพื้นที่เป็นที่ลุ่มจึงทำให้ประสบปัญหาน้ำท่วมในช่วงฤดูฝนและฤดูน้ำหลาก คลองสายหลักที่ระบายน้ำจากฝั่งตะวันออกลงสู่แม่น้ำเจ้าพระยา มี 10 สาย ได้แก่ คลองบ้านใหม่ตลาดเนื้อ คลองบ้านเก่า คลองทองหลาง คลองแวะ คลองวัดช่องลม คลองกลางเกร็ด คลองบางพัง คลองบางพูด คลองบางตลาด และคลองบางตลาดน้อย
และมีคลองอีก 7 สายที่ไหลเวียนในแนวทิศเหนือใต้และระบายน้ำลงคลองหลัก ได้แก่ คลองที่ระบายน้ำลงคลองบางพูด คือ คลองเกลือ, คลองที่ระบายน้ำลงคลองบางพัง คือ คลองโพธิ์, และคลองที่ระบายน้ำลงคลองบางตลาด คือ คลองส่วย คลองหนองตาเกิ้น คลองดงตาล คลองหัวสิงห์ และคลองขี้เหล็ก
ภาพปริทัศน์เขตเทศบาลนครปากเกร็ด
ภูมิศาสตร์ > ลักษณะภูมิอากาศ

จัดได้ว่าเป็นบริเวณที่ชุ่มชื้น มีฝนตกในฤดูฝน และมักจะเกิดอุทกภัยอยู่เสมอ ในฤดูแล้งสภาพของพื้นที่ไม่แห้งแล้ง เพราะพื้นที่อุดมสมบูรณ์ไปด้วยไม้ยืนต้น ทำให้สามารถเก็บความชุ่มชื้นได้ตลอดไป อุณหภูมิโดยเฉลี่ยตลอดทั้งปี อยู่ในระหว่าง 25–35 องศาเซลเซียส
| ข้อมูลภูมิอากาศของเทศบาลนครปากเกร็ด> เดือน | ข้อมูลภูมิอากาศของเทศบาลนครปากเกร็ด> ม.ค. | ข้อมูลภูมิอากาศของเทศบาลนครปากเกร็ด> ก.พ. | ข้อมูลภูมิอากาศของเทศบาลนครปากเกร็ด> มี.ค. | ข้อมูลภูมิอากาศของเทศบาลนครปากเกร็ด> เม.ย. | ข้อมูลภูมิอากาศของเทศบาลนครปากเกร็ด> พ.ค. | ข้อมูลภูมิอากาศของเทศบาลนครปากเกร็ด> มิ.ย. | ข้อมูลภูมิอากาศของเทศบาลนครปากเกร็ด> ก.ค. | ข้อมูลภูมิอากาศของเทศบาลนครปากเกร็ด> ส.ค. | ข้อมูลภูมิอากาศของเทศบาลนครปากเกร็ด> ก.ย. | ข้อมูลภูมิอากาศของเทศบาลนครปากเกร็ด> ต.ค. | ข้อมูลภูมิอากาศของเทศบาลนครปากเกร็ด> พ.ย. | ข้อมูลภูมิอากาศของเทศบาลนครปากเกร็ด> ธ.ค. | ข้อมูลภูมิอากาศของเทศบาลนครปากเกร็ด> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 28.3 (83) | 30 (86) | 30.6 (87) | 31.7 (89) | 31.7 (89) | 31.7 (89) | 31.7 (89) | 31.7 (89) | 31.1 (88) | 31.1 (88) | 29.4 (85) | 27.8 (82) | 30.6 (87) |
| อุณหภูมิต่ำสุดเฉลี่ย  °C (°F) | 22.2 (72) | 22.2 (72) | 22.8 (73) | 23.3 (74) | 23.9 (75) | 23.3 (74) | 22.8 (73) | 23.3 (74) | 22.8 (73) | 23.3 (74) | 22.8 (73) | 22.8 (73) | 22.8 (73) |
| หยาดน้ำฟ้า มม (นิ้ว) | 300 (11.81) | 170 (6.69) | 180 (7.09) | 170 (6.69) | 190 (7.48) | 160 (6.3) | 160 (6.3) | 170 (6.69) | 230 (9.06) | 270 (10.63) | 310 (12.2) | 440 (17.32) | 2,860 (112.6) |
[ต้องการอ้างอิง]
ประชากร

ประชากรปัจจุบันในเขตเทศบาลนครปากเกร็ดมีประชากรทั้งสิ้น 189,458 คน ความหนาแน่นของประชากรเฉลี่ยต่อพื้นที่ของเทศบาลเท่ากับ 5,256.88 คนต่อตารางกิโลเมตร ซึ่งนับว่าเป็นเขตเทศบาลนครที่มีประชากรมากเป็นอันดับ 2 ของประเทศไทย รองจากนครนนทบุรี
ประชากรในเขตเทศบาลนครปากเกร็ดประกอบไปด้วยชนชาวไทยที่สืบเชื้อสายมาจากหลายเชื้อชาติ ทั้งไทย จีน มอญ แขก เป็นต้น โดยชาวไทยเชื้อสายมลายูและชาวไทยเชื้อสายมอญ อพยพมาอยู่ในพื้นที่ตั้งแต่สมัยอยุธยาจนถึงสมัยกรุงธนบุรี ซึ่งปรากฏหลักฐานในหนังสืออักขรานุกรมภูมิศาสตร์ไทยดังนี้
มีชาวไทยที่สืบเชื้อสายมาจากมอญอยู่มากแถวอำเภอปากเกร็ด ตั้งแต่ปากคลองบางตลาด ฝั่งเหนือลำแม่น้ำเจ้าพระยา ด้านตะวันออกและตะวันตก ตำบลอ้อมเกร็ด เหนือคลองบางภูมิขึ้นไป รวมทั้งเกาะเกร็ดด้วย
ประชากร > การศึกษา

โรงเรียนในสังกัดสำนักงานคณะกรรมการการศึกษาขั้นพื้นฐาน จำนวน 8 แห่ง
โรงเรียนคลองเกลือ
โรงเรียนชลประทานสงเคราะห์
โรงเรียนประเสริฐอิสลาม
โรงเรียนวัดกลางเกร็ด
โรงเรียนวัดผาสุกมณีจักร
โรงเรียนวัดโพธิ์บ้านอ้อย
โรงเรียนไทยรัฐวิทยา 95 (วัดโพธิ์ทองบน)
โรงเรียนวัดบางพูดใน (นนทวิทยา)
โรงเรียนประถมศึกษาของเอกชน สังกัดสำนักงานคณะกรรมการการศึกษาเอกชน จำนวน 18 แห่ง
โรงเรียนจีเนียสคิดส์
โรงเรียนสาธิตสถาบันการจัดการปัญญาภิวัฒน์
โรงเรียนอนุบาลจุติพร
โรงเรียนชลประทานวิทยา
โรงเรียนประชาบดี
โรงเรียนฤกษบุตร์ (สอิ้งอนุสรณ์)
โรงเรียนศรีสังวาลย์
โรงเรียนกุมุทมาส
โรงเรียนพิชญศึกษา
โรงเรียนอนุบาลเด็กดี
โรงเรียนอนุบาลระพีพรรณ
โรงเรียนอัมพรไพศาล
โรงเรียนเซนต์ฟรังซีสเซเวียร์
โรงเรียนพระหฤทัย นนทบุรี
โรงเรียนมูลนิธิปากเกร็ดวิทยา
โรงเรียนวรรณทิพย์วิทยา
โรงเรียนวัฒนพฤกษา
โรงเรียนอนุบาลอันวิดา
โรงเรียนมัธยมศึกษาในสังกัดสำนักงานคณะกรรมการการศึกษาขั้นพื้นฐาน จำนวน 4 แห่ง
โรงเรียนสวนกุหลาบวิทยาลัย นนทบุรี
โรงเรียนปากเกร็ด
โรงเรียนโพธินิมิตวิทยาคม
โรงเรียนนวมินทราชินูทิศ หอวัง นนทบุรี
โรงเรียนนานาชาติ จำนวน 3 แห่ง
โรงเรีบนนานาชาติแมจิกเยียร์ส
โรงเรียนนานาชาติแฮมพ์ตั้น
โรงเรียนสถานศึกษานานาชาติ
มหาวิทยาลัยของรัฐ จำนวน 1 แห่ง ได้แก่ มหาวิทยาลัยสุโขทัยธรรมาธิราช
ประชากร > ศาสนา

ภายในเขตเทศบาลนครปากเกร็ดมีวัด 15 แห่ง, โบสถ์ 2 แห่ง, มัสยิด 2 แห่ง และศาลเจ้า 4 แห่ง
การขนส่ง > ทางบก

ถนนติวานนท์ ช่วงสะพานคลองบางตลาดถึงสะพานคลองบ้านใหม่ อยู่ในความรับผิดชอบของแขวงทางหลวงนนทบุรี
ถนนแจ้งวัฒนะ ช่วงระหว่างห้าแยกปากเกร็ดถึงสะพานพระราม 4 อยู่ในความรับผิดชอบของเทศบาลนครปากเกร็ด ช่วงห้าแยกปากเกร็ดถึงคลองประปาอยู่ในความรับผิดชอบของแขวงทางหลวงนนทบุรี
ถนนนนทบุรี-ปทุมธานี ช่วงระหว่างแยกสวนสมเด็จฯ ถึงสะพานนนทบุรี อยู่ในความรับผิดชอบของแขวงทางหลวงนนทบุรี
ถนนเลี่ยงเมืองปากเกร็ด อยู่ในความรับผิดชอบของกรมทางหลวงชนบท
ถนนศรีสมาน ถนนเส้นทางลัดระหว่างถนนติวานนท์กับถนนประชาชื่นและถนนสรงประภา
ถนนสุขาประชาสรรค์ 2 ถนนเส้นทางลัดระหว่างถนนแจ้งวัฒนะกับถนนติวานนท์ โดยผ่านถนนสุขาประชาสรรค์ 3
ถนนบอนด์สตรีท (ซอยแจ้งวัฒนะ-ปากเกร็ด 33 และซอยติวานนท์-ปากเกร็ด 36) ถนนสายหลักในโครงการเมืองทองธานี
ถนนต้นสน (ซอยติวานนท์-ปากเกร็ด 20) ถนนเส้นทางลัดระหว่างถนนแจ้งวัฒนะกับถนนติวานนท์
ถนนพระแม่มหาการุณย์ (ซอยติวานนท์-ปากเกร็ด 56) ถนนเส้นทางลัดระหว่างถนนติวานนท์กับถนนประชาชื่น ถนนศรีสมาน และถนนแจ้งวัฒนะ
ถนนซอยในเขตเทศบาล มีจำนวน 53 สาย รวมความยาวทั้งสิ้น 64.52 กิโลเมตร โดยแยกเป็นถนนคอนกรีต จำนวน 46 สาย ยาวประมาณ 55.93 กิโลเมตร ถนนลาดยาง 3 สาย ยาวประมาณ 2.47 กิโลเมตร ถนนลูกรัง 4 สาย ยาวประมาณ 6.12 กิโลเมตร
มีรถไฟฟ้าสายสีชมพูวิ่งผ่าน โดยจะมีสถานีรถไฟฟ้าทั้งสิ้น 8 สถานีที่อยู่ในเขตเทศบาลนครปากเกร็ด
การขนส่ง > ทางน้ำ

ในเขตเทศบาลนครปากเกร็ด ได้ก่อสร้างท่าเทียบเรือโดยสารสาธารณะในแม่น้ำเจ้าพระยาบริเวณหัวถนนแจ้งวัฒนะ จำนวน 1 แห่ง คือ ท่าเทียบเรือเทศบาลนครปากเกร็ด เป็นท่าเทียบเรือหลักในพื้นที่ นอกจากนั้นยังมีท่าเทียบเรือเอกชนและท่าเทียบเรือวัดสนามเหนือและวัดกลางเกร็ดที่ใช้เป็นท่าเรือเดินทางไปเกาะเกร็ด แหล่งท่องเที่ยวสำคัญอีกด้วย
ท่าปากเกร็ด
ท่าเกาะเกร็ด
ท่าวัดกลางเกร็ด
ท่าวัดสนามเหนือ
ดูเพิ่ม

เกาะเกร็ด
อำเภอปากเกร็ด
จังหวัดนนทบุรี
แหล่งข้อมูลอื่น

เว็บไซต์เทศบาลนครปากเกร็ด
| ด ค กองค์กรปกครองส่วนท้องถิ่นระดับล่างในจังหวัดนนทบุรี |
| --- | --- | --- |
| เทศบาลนคร |  นนทบุรี  บางบัวทอง  ปากเกร็ด  |  |
| เทศบาลเมือง |  ไทรม้า  บางกรวย  บางกร่าง  บางคูรัด  บางพลับ  บางแม่นาง  บางรักพัฒนา  บางเลน  บางศรีเมือง  บางใหญ่  บ้านบางม่วง  พิมลราช  ศาลากลาง  เสาธงหิน  ใหม่บางบัวทอง  |  |
| เทศบาลตำบล |  ไทรน้อย  บางม่วง  บางสีทอง  ปลายบาง  |  |
| องค์การบริหารส่วนตำบล |  เกาะเกร็ด  ขุนศรี  คลองขวาง  คลองข่อย  คลองพระอุดม  ทวีวัฒนา  ท่าอิฐ  ไทรน้อย  ไทรใหญ่  บางขนุน  บางขุนกอง  บางตะไนย์  บางไผ่  บางรักน้อย  บางรักใหญ่  บางใหญ่  บ้านใหม่  มหาสวัสดิ์  ราษฎร์นิยม  ละหาร  ลำโพ  หนองเพรางาย  อ้อมเกร็ด  |  |
| ด ค กเทศบาลนครและองค์กรปกครองส่วนท้องถิ่นรูปแบบพิเศษในประเทศไทย |
| --- | --- |
เทศบาลนคร:  เกาะสมุย  ขอนแก่น  เจ้าพระยาสุรศักดิ์  เชียงราย  เชียงใหม่  ตรัง  นครปฐม  นครราชสีมา  นครศรีธรรมราช  นครสวรรค์  นนทบุรี  บางบัวทอง  บุรีรัมย์  ปากเกร็ด  พิษณุโลก  พระนครศรีอยุธยา  ภูเก็ต  แม่สอด  ยะลา  ระยอง  รังสิต  ลำปาง  สกลนคร  สงขลา  สมุทรปราการ  สมุทรสาคร  สุราษฎร์ธานี  หาดใหญ่  แหลมฉบัง  อุดรธานี  อุบลราชธานี  อ้อมน้อย 
อปท. รูปแบบพิเศษ:  กรุงเทพมหานคร  เมืองพัทยา 
พื้นที่ภายในมหาวิทยาลัยสุโขทัยธรรมาธิราช
สะพานพระราม 4 ในเชื่อมเขตองค์การบริหารส่วนตำบลบางตะไนย์เข้ากับเขตเทศบาลนครปากเกร็ด
ท่าปากเกร็ด
อภิชัย เตชะอุบล

| อภิชัย เตชะอุบล |
| --- | --- |

เหรัญญิกพรรคประชาธิปัตย์
ดำรงตำแหน่ง 15 พฤษภาคม พ.ศ. 2562 – 2 มีนาคม พ.ศ. 2563
 
ข้อมูลส่วนบุคคล
เกิด: 26 พฤษภาคม พ.ศ. 2499 (68 ปี)
พรรคการเมือง: ประชาธิปัตย์ (2552–2565)   พลังประชารัฐ (2565–ปัจจุบัน)
คู่สมรส: ชลิดา เตชะอุบล
บุตร: อรรถวุฒิ เตชะอุบล

อภิชัย เตชะอุบล (เกิด 26 พฤษภาคม พ.ศ. 2499) เป็นนักการเมืองชาวไทย รองหัวหน้าพรรคพลังประชารัฐ อดีตสภาผู้แทนราษฎรไทย แบบบัญชีรายชื่อ สังกัดพรรคประชาธิปัตย์ และอดีตเหรัญญิกพรรคประชาธิปัตย์ ปัจจุบันสังกัดพรรคพลังประชารัฐ
ประวัติ

อภิชัย เตชะอุบล หรือเสี่ยโต เกิดเมื่อวันที่ 26 พฤษภาคม พ.ศ. 2499 จบการศึกษาปริญญาตรี บริหารธุรกิจ จากสหรัฐอเมริกา และรัฐศาสตร์การปกครอง จากมหาวิทยาลัยรามคำแหง ปริญญาโท รัฐศาสตร์ (การปกครอง) จากมหาวิทยาลัยรามคำแหง และปริญญาเอกด้านการบริหารธุรกิจและการจัดการจากมหาวิทยาลัยรามคำแหง
การทำงาน > ด้านธุรกิจ

อภิชัย เตชะอุบล เป็นเจ้าของธุรกิจ บมจ.เจซีเค อินเตอร์เนชั่นแนล หรือ JCK (เดิม บมจ. ไทยพัฒนาโรงงานอุตสาหกรรม หรือ TFD) ประกอบธุรกิจโรงงานสำเร็จรูปหรือแวร์เฮาส์ ในนิคมอุตสาหกรรม และพัฒนาอสังหาริมทรัพย์ และ บมจ.เจซีเค ฮอสพิทอลลิตี้ หรือ JCKH (เดิม บมจ. ฮอท พอท หรือ HOTPOT) ประกอบธุรกิจอาหารเป็นหลักในตราสินค้า ฮอทพอท ไดโดมอน ร้านอาหารจีน Zheng Dou ร้านอาหารอิตาเลียน Signor Sassi เป็นต้น
การทำงาน > พรรคประชาธิปัตย์

อภิชัย เตชะอุบล เข้าร่วมงานกับพรรคประชาธิปัตย์ โดยได้รับแต่งตั้งเป็นผู้ช่วยรัฐมนตรี ในปี 2552 - 2554 และลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อในลำดับที่ 64 แต่ไม่ได้รับการเลือกตั้ง ต่อมาการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครในแบบบัญชีรายชื่อ ลำดับที่ 18 โดยได้รับเลือกตั้งเป็นสมาชิกสภาผู้แทนราษฎรสมัยแรก และเขาได้รับแต่งตั้งให้ดำรงตำแหน่งเหรัญญิกพรรคประชาธิปัตย์ ต่อมาในเดือนมีนาคม พ.ศ. 2563 นายอภิชัยยื่นขอลาออกจากตำแหน่งเหรัญญิกพรรค แต่ยังคงเป็นสมาชิกพรรค
ในการอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2564 อภิชัย เตชะอุบล เป็น 1 ใน 3 ส.ส.ของพรรคประชาธิปัตย์ ที่งดออกเสียงในการลงมติไว้วางใจ จุรินทร์ ลักษณวิศิษฏ์ หัวหน้าพรรคประชาธิปัตย์ และหลังจากนั้นก็ไม่ได้เข้าร่วมกิจกรรมกับพรรคประชาธิปัตย์ กระทั่งวันพุธที่ 16 มีนาคม พ.ศ. 2565 นายอภิชัยได้ให้สัมภาษณ์กับผู้สื่อข่าวว่าได้เตรียมยื่นหนังสือลาออกจากการเป็นสมาชิกพรรคประชาธิปัตย์ในวันพฤหัสบดีที่ 17 มีนาคม พ.ศ. 2565 เวลา 9 นาฬิกา และเตรียมไปยื่นสมัครเป็นสมาชิกพรรคพลังประชารัฐในวันเดียวกันพร้อมกับเปิดตัวในเวลา 16 นาฬิกา ณ ที่ทำการพรรคพลังประชารัฐ อาคารรัชดาวัน
การทำงาน > พรรคพลังประชารัฐ

นายอภิชัยและนาย อรรถวุฒิ เตชะอุบล บุตรชายของนายอภิชัยได้ร่วมงานแถลงข่าวเปิดตัวเป็นสมาชิกพรรคพลังประชารัฐอย่างเป็นทางการ เมื่อวันพฤหัสบดีที่ 17 มีนาคม พ.ศ. 2565  และเขาได้รับแต่งตั้งเป็นผู้อำนวยการเลือกตั้งสมาชิกสภากรุงเทพมหานคร (สก.) ของพรรคพลังประชารัฐ ในปี 2565
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)